Severe-Weather-and-Information-Centre-SA-(SWAICSA) Minimumtemperature Weerwaarskuwing Koue Weerstoestande
Dié koue weerstoestande word toegeskryf aan baie koue (sub-polêre) lug wat vanaf die suide oor die land inbeweeg. Volgens die weerdiens is vandag een van die koudste dae in die afgelope tien jaar.
Beskerm kwesbare plante teen die ryp en koue deur dit te bedek met rypdoek of 'n deklaag van strooi, boombasstukkies, kompos, grassnysels of ander organiese materiaal. Alternatiewelik kan kartondose, leë melk-of plastiekkoeldrankbottels, glaskoepels en plastiekvelle gebruik word.
Skuif potplante binnenshuis.
Beskerm jou troeteldiere deur te verseker dat hulle 'n behoorlike, warm skuiling het indien hulle nie in die huis toegelaat word nie. Isoleer hondehokke teen die koue deur stukke mat in die hok se vloer te plaas, die hok op 'n stoep of patio te plaas weg van 'n koue wind en te sorg dat daar 'n droë kombers in die hok is.
Kleinveeboere word gemaan om te verseker dat hul diere genoegsaam beskut is teen die koue, omdat moontlike veevrektes kan voorkom.